গত শুক্রবার বাবা হয়েছেন অভিনেতা ও রাজনীতিক সোহম চক্রবর্তী। শনিবার সোশ্যাল মিডিয়ায় শেয়ার করলেন ছেলের প্রথম ছবি।শুক্রবারই বাবা হওয়ার সুখবরটি সোশ্যাল মিডিয়ায় পোস্ট করেছিলেন সোহম। অভিনন্দনের বন্যা বয়ে গিয়েছে খুব স্বাভাবিকভাবেই। সঙ্গে সঙ্গে শুভেচ্ছা জানিয়ে বেশ একটি মজার পোস্ট করেছেন প্রসেনজিৎ চট্টোপাধ্যায়।

এর পর শনিবার ছেলের প্রথম ছবি সোশ্যাল মিডিয়ায় শেয়ার করলেন সোহম। সোহম, তাঁর স্ত্রী তনয়া এবং সদ্যোজাতের প্রথম এই ছবিটি খুব তাড়াতাড়িই ছড়িয়ে পড়ে সোশ্যাল মিডিয়ায়। 
প্রসঙ্গত, ২০১২ সালের ২৩ নভেম্বর বিয়ে করেন সোহম ও তনয়া। অনেকেরই ধারণা এই বিয়ে হয় দেখেশুনে কিন্তু আদতে একেবারেই তা নয়। প্রায় ৬ বছর কোর্টশিপের পরে বিবাহবন্ধনে আবদ্ধ হন সোহম-তনয়া। 

এই পরিবারের আনন্দের দিনে আমাদের আন্তরিক শুভেচ্ছা রইল।